Елбасы Махатхир Мохамадты Малайзия премьер-министр болып сайлануымен құттықтады
"Елбасы Махатхир Мохамадты Малайзия премьер-министр болып сайлануымен құттықтады" | "https://abai.kz/post/70314"
TITLE: Елбасы Махатхир Мохамадты Малайзия премьер-министр болып сайлануымен құттықтады
URL: https://abai.kz/post/70314
META: "Елбасы Махатхир Мохамадты Малайзия премьер-министр болып сайлануымен құттықтады" | "https://abai.kz/post/70314"
DATE: 14.05.2018
AUTHOR(s): Abai.kz
TOTAL WORDS: 102
TEXT: Нұрсұлтан Назарбаев Махатхир Мохамадты Парламент сайлауында «Үміт альянсы» коалициясының жеңіске жетуімен және Малайзия Премьер-Министрі лауазымына тағайындалуымен құттықтады, деп хабарлайды "Абай ақпарат" порталы, Ақорданың баспасөз қызметіне сілтеме жасай отырып. «Сайлау нәтижелері Сіздің парасатты басшылығыңызбен Малайзияның келешекте жаңа белестерді бағындыратынына халықтың сенім артып отырғанын көрсетті. Бұған Сіздің 1981-2003 жылдарда Малайзияның қарқынды дамуына қосқан өлшеусіз үлесіңіз дәлел бола алады. Қазақстан мен Малайзия арасындағы достық қарым-қатынас жылдан жылға нығайып, жан-жақты өркендеп келеді», – делінген жеделхатта. Сондай-ақ, Мемлекет басшысы екі ел арасындағы жемісті ынтымақтастықтың одан әрі дами беретініне сенім білдірді. Соңында Нұрсұлтан Назарбаев Махатхир Мохамадқа жауапты лауазымда табыс, ал Малайзия халқына бейбіт өмір мен бақ-береке тіледі. Abai.kz
